als_Latn dik_Latn tur_Latn
Në një konferencë për shtyp të paralajmëruar më herët, Jozefina Topalli foli për zgjedhjet për kryetar të Partisë Demokratike. Ajo tha se kjo nuk është një garë e vërtetë, por është ‘fake’. Të njëjtën gjë tha edhe Astrit Patozi i ftuar dje në Opinion.
Në fund zonja Topalli u bëri thirrje të gjithëve që të ngrihen dhe të mbrojnë statusin dhe vlerat demokratike që i lidhin bashkë në Partinë Demokratike.
“Lulzim Basha ka një procedurë anti-statutore, duke e bërë procesin zgjedhor anti-statuor jo serioz dhe të papërgjegjshëm. Po kërkon të mbajë peng partinë dhe të grabisë një mandat tjetër drejtues dhe po i shmanget përgjegjësisë për humbjen katastrofave. Kujton se për garën e tij të rreme mund të shpallet nga humbës, fitimtar. Zoti Basha është katastrofa e Partisë Demokratike, opozitës së përciptë dhe taktikave elektorale të ngritura në bazë të personalitetit të tij të rremë dhe i dha suksesin zotit Rama bashkëudhëtarit të orëve të vona. Ringritja e PD dhe revanshi i saj politik fillon vetëm me largimin e zotit Basha, prandaj kërkon të shmangë zgjedhjet duke shkelur statutin.
Nuk pranon barazi në garë, nuk pranon proces të hapur dhe transparentë, nuk pranon konkurentë të vërtetë, as ballafaqim as debat. Basha tmerrohet nga e vërteta. Tek të gjitha këto është shpëtimi i Partisë Demokratike, prandaj ne kërkojmë një garë të barabartë, rregulla të ndershme, të paanshme. Ne kërkojmë respektimin të forumeve drejtuese sipas statutit. Janë kushte të panegociueshme të procesit. Sa më shpejtë ta realizojë Basha këtë aq më shpejt do vijë shpëtimi i PD. I bëj thirrje zotit Basha të ndërpresë menjëherë paligjshmërinë dhe pengmarrjen e partisë. Të kuptojë sa më shpejt se demokratët do të dinë të mbrojnë partinë. U bëj thirrje të gjithë demokratëve të mbrojmë partinë nga pengmarrja. Të refuzojmë grabitësit.”
Edhe zonja Topalli njësoj si Atrit Patozi tha se gara e hapur për kreun e PD-së nuk është e vërtetë, për këtë as ajo nuk ka shpallur kandidaturë, duke lënë të nënkuptuar se po të ishte garë reale dhe jo fake, ajo do të kandidonte.
Më herët kanë qarkulluar zëra se mund të ketë një ‘çadër’ brenda PD-së, nga të gjithë ata që mendojnë se kryetari i vetëngrirë i PD-së, Lulzim Basha ka shkelur statutin e partisë.
Fjala e plotë e Jozefina Topallit.
Ne nje kohe tej kritike per PD, pas rezultatit dramatik te zgjedhjeve, ku munguan 200 000 vota cdo gje qe po pason po shkon ne drejtim te kundert te bashkimit dhe shpreses aq jetike ne nje moment si ky.
Lulzim Basha ka urdheruar nisjen e nje procedure antistatutore per t’i imponuar Partise Demokratike nje gare te rreme per drejtimin e ri. Duke e bere procesin zgjedhor ne Parti antistatutor, te nxituar, jo serioz dhe te papergjegjshem, zoti Basha po kerkon jo thjesht te mbaje peng partine dhe te grabise nje mandat te ri drejtues, por se pari po kerkon qe t’i shmanget dhenies llogari dhe marrjes persiper te pergjegjesise per humbjen katastrofale ne zgjedhjet parlamentare. Zoti Basha shpreson se permes gares se tij te rreme mund te shnderrohet nga humbes ne “fitimtar”. Disa qindra mije vota qe Basha ia hoqi Partise Demokratike nuk i asgjeson dot me nje proces te manipuluar zgjedhor brenda partise. Demokratet nuk ia falin kurre edhe sikur te manipuloje 100 perqind te rezultatit te gares.
Zoti Basha eshte katastrofa e PD-se. Fale strategjise se gabuar dhe taktikave elektorale te ngritura mbi glorifikimin e personalitetit te tij te rreme ai rrezoi ne gjunje Partine Demokratike dhe i dha ndihmen me te madhe zotit Rama, bashkudhetarit dhe mikut te oreve te vona te kesaj vere, per fitoren e tij derrmuese. Rama i kerkoj marreveshje qe te behej timonier, Basha e desh aq shume sa e beri “kondotier”. Ringritja e PD-se dhe revanshi i saj politik fillon vetem me largimin e zotit Basha. Demokratet e dine shume mire kete, prandaj zoti Basha kerkon me cdo kusht te manipuloje procesin duke shkelur brutalisht statutin e Partise.
Basha nuk pranon barazi ne gare, nuk pranon rregulla te drejta dhe te paanshme, nuk pranon proces te hapur dhe transparent, nuk pranon konkurrence te vertete as idesh dhe as personalitetesh, nuk pranon ballafaqim dhe as debat. Zoti Basha tmerrohet nga forumet, sepse tmerrohet nga e verteta. Por tek te gjitha keto eshte shpetimi i PD-se. Prandaj ne kerkojme gare te barabarte, rregulla te ndershme e te paanshme, proces te hapur e transparent, konkurence te vertete, ballafaqim e debat. Ne kerkojme respektim dhe vendimarrje te forumeve drejtuese, sipas statutit. Te gjitha keto jane kushte te panegociueshme te procesit. Pa to ne PD nuk ka dhe nuk mund te kete gare. Sa me shpejt ta realizije Basha kete, aq me shpejt do vije ringritja.
i bej thirrje zotit Basha te nderpese menjehere paligjshmerine dhe pengmarrjen e partise, perpara se te perballet me zemerimin dhe revolten e demokrateve. Te kuptoje sa me shpejt se demokratet do dine ta mbrojne partine e tyre.
Une u bej thirrje te gjithe demokrateve te behemi bashke, te mbrojme partine nga pengmarrja, te refuzojme grabitesit. Ky eshte obligim i te gjitheve funksionare e militante, anetare forumesh e drejtues, perfaqesues degesh dhe koordinatore. Eshte koha te ngrihemi, te mbrojme statutin dhe te drejten tone per te zgjedhur drejtuesit. Eshte koha te mbrojme demokracine dhe vlerat demokratike qe na lidhin tash tre dekada./ Copyright Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn